Disponibles les entrades per al IV Festival Benèfic “No te cambio por nadie” d’ASINDOWN
2025-07-24

Un any més, una edició més, la quarta consecutiva, Burjassot serà la seu per a la celebració del Festival “No te cambio por nadie”, organitzat per ASINDOWN. El municipi consolida així el seu compromís amb l’entitat valenciana i amb aquesta aquesta cita inclusiva, benèfica i festiva que, en 2025, tindrà lloc el pròxim 24 de maig, a partir de les 18 h, a l’Auditori de la Casa de Cultura.

El mític grup OBK obri el cartell d’aquesta edició que promet més de cinc hores de música també amb Rafa Sánchez (La UnióN), La Frontera i l’actuació de DJ Theo (Andrea Hueso), usuària d’ASINDOWN. Les entrades ja estan disponibles i es poden adquirir a través d’aquest ENLLAÇ.

ASINDOWN, creada en 1989, és una entitat valenciana sense ànim de lucre que aposta per la defensa dels drets, en igualtat de condicions, de les persones amb Síndrome de Down i discapacitat intel·lectual, amb la finalitat que puguen desenvolupar el seu propi projecte de vida i ser ciutadans i ciutadanes de ple dret.

La IV edició del Festival “No te cambio por nadie” es programa com una nova oportunitat per a donar visibilitat a les capacitats dels usuaris i usuàries de ASINDOWN, i empoderar-les a través del poder de la música i el treball. Es tracta d’un esdeveniment en el qual els xics i xiques de ASINDOWN, exerceixen un paper fonamental, tant en el procés de creació com en el seu desenvolupament, fent tasques de recepció i acomodació d’artistes i de públic, servei de servei d’àpats, backstage i portant el pes de la presentació del propi festival.